Qvistgaard, der i mange år var [[landvæsenskommissær]] og ofte blev brugt af regeringen i lokale kommissioner, blev [[1786]] udnævnt til medlem af den samme år oprettede store landbokommission,<ref name="Sch 325"/> i hvilken han var uenig med flertallet i de fleste punkter, og hvor hans skarpe opposition, særlig mod kommissionens forslag til [[stavnsbånd]]ets ophævelse, hvorimod han var den eneste, der nedlagde protest, ofte førte til heftige sammenstød mellem ham og [[Christian Colbjørnsen]]. Sin betænkning over landboforholdene udgav han siden i trykken. Qvistgaard, der [[1764]] var blevet [[kammerråd]], [[1775]] [[justitsråd]] og 1786 forgæves havde søgt om optagelse i [[adel]]standen, hvilket trods [[Kancelli]]ets indstilling var blevet afslået, antagelig fordi hans modstand mod reformerne havde vakt [[Frederik 6.|kronprinsens]] mishag, døde på Gerdrup 9. september 1798.<ref name="Sch 326">[https://runeberg.org/dbl/13/0328.html Schøller, s. 326]</ref>
Personbillede_savnes Titler Samfund Historie